C 132/126
FI
Euroopan unionin virallinen lehti
24.3.2022
Torstai 7. lokakuuta 2021
48. pitää valitettavana Venäjän hallituksen toimia kansalaisyhteiskunnan alistamiseksi, millä on hyvin kielteinen vaikutus alkuperäiskansoihin, kun niiden edustustojen ja kumppanuuksien riippumattomuutta kansainvälisillä foorumeilla rajoitetaan ja estetään ulkoisen rahoituksen saatavuus; toteaa, että samanlaisia ongelmia on muillakin kansalaisjärjestöillä, myös ympäristöaktivisteilla; 49. katsoo, että kaikissa arktisen alueen toimissa, myös arktisen alueen luonnonvarojen hoidossa ja kestävässä hyödyntämisessä, olisi kunnioitettava alkuperäiskansojen ja alueen muiden asukkaiden oikeuksia ja niiden olisi hyödytettävä heitä; kannattaa tässä yhteydessä arktisella alueella toimivien yritysten ja paikallisyhteisöjen välisen yhteyden vahvistamista taloudellisten ja tutkimusmahdollisuuksien sekä työpaikkojen luomiseksi ja luonnonvarojen kestävän kehityksen tukemiseksi, ja tukee arktisen alueen yritysten investointipöytäkirjan ja YK:n Global Compact -aloitteen kaltaisten normien täytäntöönpanoa; muistuttaa nykyisistä kansainvälisistä välineistä, joilla vahvistetaan valtioiden lainkäyttöalueet, oikeudet ja velvollisuudet luonnonvarojen hallinnointia ja kestävää käyttöä varten, ja vaatii, että näitä välineitä noudatetaan edelleen täysimääräisesti; korostaa, että on tärkeää varmistaa ihmisten välinen yhteistyö, koulutuksen ja liiketoimintamahdolli­ suuksien saatavuus sekä arktisen alueen nuorten tukeminen; 50. korostaa, että on tärkeää käsitellä paikallisen väestön toiveita, tarpeita ja haasteita, jotka liittyvät erityisesti ihmisten väliseen yhteistyöhön, yhteyksiin, internet-yhteyksien saatavuuteen, koulutukseen, terveydenhuoltoon ja työllisyyteen, erityisesti nuorisolle ja syrjäytyneille ryhmille; korostaa, että arktista aluetta koskevaan päivitettyyn politiikkaan on sisällytettävä kunnianhimoinen sukupuoliulottuvuus; kehottaa vahvistamaan North2north -ohjelman kaltaisten ohjelmien ja muiden erityisesti arktisilla alueilla asuville nuorille suunnattujen liikkuvuusohjelmien rahoitusta ja lisäämään tukea ja resursseja, jotta voidaan auttaa arktisen alueen kansoja sopeutumaan ilmastonmuutoksen aiheuttamiin perinpohjaisiin muutoksiin; 51. kehottaa uudelleen kaikkia muita jäsenvaltioita ratifioimaan viipymättä Kansainvälisen työjärjestön alkuperäis- ja heimokansoja koskevan yleissopimuksen nro 169;
Tiede ja tietämys 52. kehottaa arktisen alueen valtioita täyttämään biologista monimuotoisuutta koskevan yleissopimuksen mukaiset sitoumuksensa erityisesti in situ -suojelun osalta; kehottaa kaikkia valtioita varmistamaan, että arktisen alueen alkuperäiskansat ja paikallisyhteisöt otetaan mukaan asiaankuuluvien kansainvälisten ilmastoa ja biologista monimuotoi­ suutta koskevien diplomaattisten foorumien keskusteluihin ja päätöksentekoprosesseihin; tukee alkuperäiskansojen suositusta, että ne saisivat suoraan vihreän ilmastorahaston rahoitusta kestäville ilmastonmuutoksen hillitsemistä ja siihen sopeutumista koskeville aloitteilleen; 53. korostaa EU:n ja jäsenvaltioiden tärkeää panosta arktista aluetta koskevassa tutkimuksessa, joka on tarpeen ilmastonmuutoksen maailmanlaajuisten ja paikallisten vaikutusten ymmärtämiseksi ja tietämyksen merkitystä arktisen alueen poliittisten päätösten ja kestävän kehityksen perustana; palauttaa mieliin 14. arktisen alueen parlamentaarikko­ konferenssin pyynnön vahvistaa tietämyspohjaa ja parantaa tieteellistä yhteistyötä kansainvälistä polaarivuotta koskevan uuden aloitteen kanssa; tukee tieteen, tietämyksen ja innovoinnin alan kansainvälisiä toimia, joissa on arktinen ulottuvuus, ja arktisen alueen tutkimusta koskevaa yhteistyötä, kuten kansainvälisen arktisen tieteellisen yhteistyön parantamista koskevan sopimuksen tekemistä ja täytäntöönpanoa; 54. toteaa, että EU on ollut merkittävä arktista aluetta koskevan tutkimuksen rahoittaja esimerkiksi Horisontti 2020 -ohjelman kautta; korostaa tarvetta lisätä EU:n rahoitusta arktisen alueen tutkimukseen ja kehittämiseen; kehottaa lisäämään arktiseen alueeseen suuntautuvan tutkimuksen ja innovoinnin näkyvyyttä ja koordinointia, myös Horisontti Eurooppa -puiteohjelmassa; kehottaa komissiota esittämään kattavan yleiskatsauksen alueelle ja EU:n horisontaalisten ohjelmien arktisille osa-alueille osoitetusta EU:n rahoituksesta ja kehottaa EU:ta panemaan täytäntöön kunnianhimoisen, tulevaisuuteen suuntautuvan ja ympäristön kannalta kestävän investointisuunnitelman arktiselle alueelle; katsoo, että suunnitelmassa olisi lisättävä rahoitusta keskeisille aloille, kuten tieteelliseen tutkimukseen, ja myönnettävä enemmän rahoitusta arktisen alueen tutkimukseen, kehittämiseen ja innovointiin, avaruusalalle, digitaaliseen ja liikenneinfrastruk­ tuuriin, avaruusteknologiaan, kestävään merenkulkuun, raaka-aineiden kestävään talteenottoon ja jalostukseen, uusiutuvaan energiaan ja muuhun vähähiiliseen toimintaan sekä matkailuun; korostaa, että on tärkeää parantaa nykyisten rahoitusvälineiden välisiä synergioita, jotta voidaan estää mahdolliset päällekkäisyydet ja maksimoida sisäisten ja ulkoisten EU:n ohjelmien välinen vuorovaikutus; 55. toteaa, että arktinen alue tarjoaa valtavan potentiaalin innovoinnille ja luonnonvarojen kestävälle käytölle ja sellaisten käytäntöjen kehittämiselle, jotka voidaan sen jälkeen panna täytäntöön maailmanlaajuisesti, ja että se toimii testausalustana muun muassa maalämpö-, tuuli- ja vesivoimahankkeille, hiilettömälle teräksen tuotannolle ja vihreämmälle akkutuotannolle; toteaa EU:n avaruusohjelmien, kuten Copernicuksen, Galileon, Euroopan geostationaarisen navigointi­ lisäjärjestelmän ja satelliittiviestinnän vaikutuksen arktisen alueen ympäristön, meren ja ihmisten turvallisuuteen, sillä ne